Benneg ti Naingayeman a Nam-ay ken Panagrang-ay

Ti Benneg ti Naingayeman a Nam-ay ken Panagrang-ay ()), () ket isu ti ehekutibo a benneg ti Gobierno ti Filipinas nga akinrebbeng a mangsalaknid kadagiti karbengan ti naingayeman a Nam-ay dagiti Filipino ken mangiyaddang ti naingayeman a panagrang-ay.

Pakasaritaan
Idi 1915, ti Opisina ti Nam-ay ti Publiko () ket napartuat idi ken naakeman a mangadalwas, mangurnos ken mangimaton kadagiti amin a gobierno ken pribado nga entidad a makibingbinglay kadagiti naingayeman a serbisio.  Idi 1921, ti PWB ket naikkat idi ken sinukatan babaen ti Opisina ti Nam-ay ti Publiko a babaen ti Benneg ti Publiko a Pagbagbagaan.

Idi Nobiembre 1, 1939, napartuat ti Mankomunidad a Tignay Blng. 439 ti Benneg ti Salun-at ken Nam-ay ti Publiko idi 1941, ti Opisina ti Nam-ay ti Publiko ket opisial a nagbalin a paset ti Benneg ti Salun-at ken Nam-ay ti Publiko.  Iti maipatinayon kadagiti panagur-urnos ti serbisio kadagiti amin a publiko ken pribado a patakder ti naingayeman a nam-ay, ti opisina ket mangimaton pay kadagiti amin a patakder ti panagay-wan ti ubbing ken ti urnong dagiti serbisio ti nam-ay ti ubbing.

Idi 1947, ni Presidente Manuel Roxas ket inikkatna ti Opisina ti Nam-ay ti Publiko ken nagpartuat ti Komision ti Naingayeman a Nam-ay, babaen ti Opisina ti Presidente.

Idi 1968, Republika a Tignay 5416, a nakunkuna a ti Tignay ti Naingayeman a Nam-ay ti 1968, ket nagpartuat ti Benneg ti Naingayeman a Nam-ay, ken inkabilna iti ehekutibo a sanga ti gobierno. Idi 1976, ti Benneg ti Naingayeman a Nam-ay ket nanaganan manen a kas Dagiti Naingayeman a Serbiso ken Panagrang-ay () babaen ti bilin ti Presidente Blng. 994.  Daytoy ket napirmaan babaen ni Presidente Ferdinand E. Marcos ken nagited ti benneg ti pudno nagan ti patakder. Idi Hunio 2, 1978, ti DSSD ket nanaganan manen ti Ministro dagiti Naingayeman  a Serbisio ken Panagrang-ay () a maitunos iti panagbalbaliw iti porma ti gobierno .

Idi 1987, ti MSSD ket naurnos manen idi ken nanaganan manen ti Benneg ti Naingayeman a Nam-ay ken Panagrang-ay baaen ti Ehekutibo a bilin 123,a pinirmaan baban ni Presidente Corazon C. Aquino.  Ti Ehekutibo a Bilin Blng. 292, a naamammuan pay a kas ti Nabaliwan a Kodigo ti Administrasion ti 1987, ket nangibangon ti nagan, gunglo nga estruktura ken dagiti pamay-an a pagrebbengan alugar ti DSWD ken nagilawlawag pay kadagiti alagadenna a turay.

Idi 1991, ti Republik a Tignay 7160, a nakunkuna pay a ti Kodigo ti Lokal a Gobierno 1991, ket nangited kadagiti kangrunaan a serbisio ti DSWD kadagiti lokal a paset ti gobierno.

Dagiti agdama a gandat ket mairaman ti Nailian a Sangkabalayan a Panagpunta a Sistema Para iti Panagkissay ti Panglaw (), ti Programa ti Pantawid Pamilyang Pilipino (Pantawid Pamilya) ken Kapit Bisig Laban sa Kahirapan () (KALAHI-CIDSS).

Dagiti silpo ti ruar
Benneg ti Naingayeman a Nam-ay ken Panagrang-ay
Benneg ti Naingayeman a Nam-ay ken Panagrang-ay - Facebook

Dagiti departamento ti gobierno ti Filipinas